Zápisnica zo zasadnutia Obecného zastupiteľstva vo Veselom
zo dňa 27. 10. 2011

Prítomní: Podľa prezenčnej listiny, ktorá tvorí súčasť zápisnice

Program zasadnutia:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	Príprava projektov
6.	Posedenie s dôchodcami
7.	Poskytnutie sociálnej výpomoci
8.	Žiadosti občanov
9.	Rôzne
10.	Diskusia
11.	Záver

1. Zasadnutie OZ otvorila V. Šipková, starostka obce.  Na zasadnutí bolo prítomných 7 poslancov a zastupiteľstvo bolo uznášaniaschopné.

2. V. Šipková, starostka obce prečítala program zasadnutia. Na návrh hlavnej kontrolórky bol doplnený o bod – správa o kontrolnej činnosti za rok 2010. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Krátkú M. a za overovateľov zápisnice poslancov Adrianu Duračkovú a Janku Kováčovú.

4. Uznesenia z predchádzajúceho zasadnutia prečítala p. Mária Horinová, hlavná kontrolórka obce.

5. Hlavná kontrolórka obce Mária Horinová predniesla správu o kontrolnej činnosti za rok 2010. Správa tvorí súčasť zápisnice.

6. Starostka obce Viera Šipková informovala prítomných o podaní žiadostí na Environmentálny fond o nenávratný finančný príspevok pre projekty:
a) kanalizácia v obci Veselé. Jedná sa o časť obce cca od s. č. 104 (Valo) po s. č. 55 (zdravotné stredisko), čo je asi 51 prípojok. Pretože obci neboli poskytnuté prostriedky z eurofondov, snaží sa získať finančnú pomoc  z Environmentálneho fondu. Týmto spôsobom je možné riešiť odkanalizovanie obce po etapách. Poslanci súhlasili s podaním projektu, no vyjadrili námietky k celkovému projektu kanalizácie a žiadajú prizvať projektanta Ing. Németha, Aquaplán Komárno za účelom vysvetlenia technickej stránky projektu. 
b) zateplenie Materskej školy Veselé – program na zlepšenie energetickej hospodárnosti budov, Zelená investičná schéma. Projekt vypracovala Ing. Silvia Urbanovská, Projekčná kancelária Modra. Projekt zahrňuje stavenú časť – výmena okien, zateplenie fasády, zateplenie strechy a vykurovaciu časť – ústredné vykurovanie. 

7. Starostka obce navrhla termín uskutočnenia kultúrno-spoločenskej akcie Posedenie s dôchodcami a to 20. 11. 2011. Pozvaných občanov pozdravia deti ZŠ a MŠ Veselé svojim vystúpením. Na počúvanie i do tanca zahrá DH Veselanka. 

8. Starostka obce navrhla poskytnutie sociálnej pomoci občanom 70. a viacročným formou vecného darčeka. Darčeky je možné zakúpiť z chránených dielní.
Poskytnutie sociálnej pomoci deťom bude riešené na najbližšom zasadnutí obecného zastupiteľstva.

9.
Starostka obce predložila žiadosti občanov:
Andrea Ondrigová, Veselé 229
Pavol Veselovský, Veselé 231
Torák Valdemar, prevádzkovateľ Pohostinstva Veselé.

Žiadosti tvoria súčasť zápisnice.

Starostka obce oboznámila prítomných o zmene zmluvy o prenájme telocvične pre stolnotenisový oddiel pri ŠK Veselé.

Starostka obce oboznámila prítomných o potrebe osadenia dopravnej značky STOP na miestnej komunikácii z Ťapkového na cestu II/504 (oproti cintorínu Ťapkové). Vydanie súhlasu bude konzultovať s príslušníkmi polície.

10. 
Poslanci diskutovali o prevádzkovaní obecného autobusa.

12.	Na záver starostka obce poďakovala prítomným za účasť na zasadnutí Obecného zastupiteľstva.

Zapísala:

Bc. Mária Krátká

Overovatelia zápisnice:

Adriána Duračková                                      .................................................

Janka Kováčová                                           .................................................